rlitschk/wikidir huggingface dataset:
Juri Sergejewitsch Rasuwajew (russisch Юрий Сергеевич Разуваев; wetenschaplich Transliteratschoon Jurij Sergeevič Razuvaev; * 10. Oktober 1945 in Moskau; † 21. März 2012) weer en russisch Schachgrootmeester un -trainer. Den Titel vun en Internatschonal Meester kreeg he 1973, de Grootmeestertitel dorgegen 1976. He wunn de Turniere vun Dubna 1976, Polanica Zdroj 1979, Keszthely 1981, Dortmund 1985, Jurmala 1987, Pula 1988, Protvino 1988, Reykjavík 1990, Leningrad 1992, Tiraspol 1994, Reggio Emilia 1996 un San Sebastian 1996. Sien letzte Elo-Tall bedroog 2540, de letzte wert Partie speel he 2001. Rasuwajew weer Assistenztrainer bi twee Ex-Weltmeesters: Van 1969 bit 1974 bi Michail Botwinnik un van 1978 bit 1982 bi Wassili Smyslow. Tosommen mit Semjon Furman hett van 1973 bit 1978 Anatoli Karpow betrüet. Van 1982 bit 1994 weer he Vörsitter vun dat Trainerkomitee vun den Russischen Schachverband. Siet 1998 stunn he dat Trainerkomitee vun de FIDE vör un hett sück in disse Rull mit de weltwiet Organisatschoonvun de Utbillen vun Schachtrainern befaat. Af 2004 harr he den Titel vun en FIDE Senior Trainer inne. To sein Schölers tellen ünner annern Alexandra Kostenjuk und Jewgeni Tomaschewski. Rasuwajew hett mit verscheeden Co-Autoren mehrere Schachböker verfaat: 1980 en Partiensammlung vun Akiba Rubinstein, 1981 tosommen mit Gennadi Nessis
Wiemsdörp is en Dörp in de Gemeen Lox in’n Landkreis Cuxhoben, Neddersassen. Wiemsdörp liggt in de Masch op dat rechte Över von de Werser. De Naveröörd sünd Overwarfersiel un Overwarf in’n Noorden, Fleest in’n Noordoosten, Ness un Stotel in’n Oosten, Maihusen un Büttel in’n Süüdoosten un Deesdörp un Eidewarden in’n Westen. Wiemsdörp kummt 1105 toeerst in de Oorkunnen vör. In Wiemsdörp hett dat 1808 brennt. Dor sünd 22 Wahnhüüs un jüstso veel annere Gebüüd bi dalbrennt un fiev Lüüd bi doodbleven. Wiemsdörp hett fröher to de Gemeen Deesdörp, Amt Braak, in dat Land Ollnborg tohöört, de an’n 1. Januar 1936 in Landwörden ümdööpt worrn is. Von 1933 bet 1939 weer dat Deel von dat Amt Wersermasch, denn hett dat Amt den ne’en Naam Landkreis Wersermasch kregen. 1974 is de Gemeen Wiemsdörp mit de Gemeenreform in Neddersassen Deel von de Gemeen Lox worrn un is dor denn ok von’n Landkreis Wersermasch na’n Landkreis Wersermünn un 1977 na’n Landkreis Cuxhoben wesselt. Vondaag billt dat binnen de Gemeen Lox en Oortschop mit egen Oortsvörsteiher. In’n Eersten Weltkrieg sünd teihn Soldaten ut Wiemsdörp fullen oder vermisst, un in’n Tweten 15. Dat öllste Huus von Wiemsdörp is 1638 boot worrn. * Minoort is dor mittellt
Eric Arthur Heiden (* 15. Juni 1958 in Madison, Wisconsin) is en ehmaliger US-amerikaansch Iesflinklöper. Heiden gellt as en vun de völsiedigst Iesflinklöper in de Historie vun den Iesflinkloop. As eenzigen männlichen Deelnehmer bit dorhen gelung hüm dat, sämtlich to vergeeven Goldmedaillen in't Iesflinkloop bi Olympisch Winterspelen to winnen. Dat hett he bi de Winterspelen 1980 in Lake Placid schafft, wo fief Wettbewerbe dörführt wurrn. Sien Süster Beth Heiden wunn bi de glieker Spelen en Bronzemedaille. Dormit wunn de Familie Heiden de Hälft vun all wunnen Medaillen vun de USA bi disse Winterspelen. En vergliekbor Leistung as Leistung as Eric Heiden broch aber bi de Fruen, 16 Johr tovör de Russin Lidija Skoblikowa, de bi de Olympisch Winterspelen 1964 in all veer utschreven Loopstrecken wunn. Eric Heiden, de berühmt för den Dörmeter vun sien Böverschenkel weer, bleev ok nah sien Karriere völsiedig. In' Radsport wurr he 1985 US-amerikaansch Straatenmeester un 1986 nehm he för 7-Eleven an de Tour de France deel, muss aber wegen Störtfolgen nah de 18. Deelstreck upgeven. He arbeit hüüd as Sport-Orthopäde in den USA. In disse Eegenschap hett he de US-amerikaansch Iesflinkloop-Mannschap bi de Olympische Winterspelen 2000 in Salt Lake City betrüet. Oscar Mathisen Memorial Trophy
Chérif Macky Sall (* 11. Dezember 1961 in Fatick) weer van 2004 bit 2007 Ministerpräsident vun Senegal. He wurr an’ 25. März 2012 to’n Präsidenten vun den Senegal wählt. De studeert Geoloog hett en stetigen Upstieg binnerhalv vun de Demokraatsch Partei vun Senegal makt. Bit 2002 weer he Börgermeester vun Fatick, dornah Minister för Bargbo, Energie- un Waterwertschap (2001-2003), 2003 bit 2004 Binnenminister, bit he an‘ 21. April 2004 nahdem Idrissa Seck entlaaten wurrn weer, vun Staatspräsident Abdoulaye Wade to‘n Ministerpräsidenten beropen wurr. Dit Amt harr he bit 19. Juni 2007 inne. Van Juni 2007 bit November 2008 weer he Präsident vun de Natschonalversammlung vun Senegal un siet April 2009 is he weer Börgermeester vun Fatick. Macky Sall is verheiraadt un hett dree Kinner.
Paul Fischer (* 6. September 1882; † 6. Februar 1942) weer en düütsch Footballspeler. Paul Fischer speel van 1906 bis 1912 bi Viktoria Berlin. Mit dissen Vereen wurr he twee Mal Düütsch Meester (1908 und 1911) un twee Mal Viezmeester (1907, 1909). 1908 hett de Afwehrspeler denn ok noch een Lännerspeel för Düütschland makt. 1912 hett he sien aktiv Loopbahn afslooten. To glieker Tiet enn' ok de spoodriekste Tiet vun den Traditschoonsvereen Viktoria 1889. Fischer weer Beamter bi de preußisch Iesenbahn.
De Flagg vun Indonesien (Sang Saka Merah Putih) is an' 17. August 1945 offiziell annommen wurrn. Se besteiht ut twee gliek groot, horizontaal Striepen: baben root un ünnern witt. In Indonesien wurrd se Merah Putih nömmt, wat schlicht „Root-Witt“ bedüüden deiht. De glieker Farvanordnen wiesen, to'n Deel mit anner Siedenverhältnisse, völ anner Flaggen, so as de Flagg vun Monaco un to'n Bispeel de Regionalflaggen vun Solothurn un Hessen. De Farven gaht up en Fahn vun den Prinzen Jayakatong (1293), den Grünner vun dat Königriek Majapahit, dat in' 14. Johrhunnert sien Hööchpunkt recken dee, torüch. Anfang vun dat 20. Johrhunnert wurrn se eerstmals weer vun Studenten un Natschonalisten bruukt, as Indonesien ünner nedderlannsch Kolonialherrschap stunn. As sück dat Land nah den Tweeten Weltkrieg an' 17. August 1945 för unafhängig verkloort hett, wurr de root-witt Flagg as nee Natschonalflagg vun Indonesien annommen. Flaggen Indonesiens. Mehr Biller, Videos oder Audiodateien to’t Thema gifft dat bi Wikimedia Commons. FOTW: Indonesia
Neeland (hoochdüütsch Neuland) is en Dörp in de Gemeen Buxthu in’n Landkreis Stood, Neddersassen. Neeland liggt as Stratendörp an de Grenz von Masch, Moor un Geest an dat linke Över achtern Eestdiek un an de Grenz na Oolland, warrt dor sülvs aver nich totellt. De Naveröörd sünd Eestbrügg in’n Noorden, Moorenn in’n Noordoosten, Rübk in’n Oosten, Buxthu in’n Süden, Dammhusen in’n Süüdwesten un Loodkup in’n Noordwesten. Neeland kummt 1287 as Nova Terra tooerst in de Oorkunnen vör. Wohrschienlich is dat as Kolonie von dat Klooster Ooldklooster ut anleggt worrn. To Neeland höört von öllers ok dat Vörwark Vagelsang to. In de Franzosentied von 1810 bet 1814 hett de Oort to de Mairie Buxthu in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör’n 1. Juli 1823 to dat Amt Oold- un Neeklooster tohöört un denn bet 1852 to de Vaagdie Oold- un Neeklooster in dat Amt Harsfeld. In dat Johr is de Oort in dat Amt Hornborg wesselt. Dat Amt Hornborg is aber blots bet 1859 bestahn bleven un Neeland hett denn wedder to dat Amt Harsfeld höört. Mit’n
Dit Woort hett noch annere Bedüden: kiek dorför ünner Landkreis Stood. De Kreis Stood weer von 1885 bet 1932 en Landkreis in de prüüßsche Provinz Hannover mit Seet in Stood. In’n Noorden leeg de Kreis Keden un in’n Oosten de Kreis Jörk. In’n Süüdoosten dee de Kreis an’n Kreis Horborg grenzen. In’n Süden weer de Kreis Zeven un in’n Westen de Kreis Bremervöör. Na Noordwesten leeg de Kreis Neehuus. De Kreis Stood is 1885 ut de Stadt Stood, dat Amt Harsfeld (utnahmen de Gemeen Neeland, de Deel von’n Kreis Jörk worrn is) un dat Amt Himmelpoorten (utnahmen de Gemeen Öölm, de Deel von’n Kreis Bremervöör worrn is) billt worrn. Bi de Kreisreform 1932 is de Kreis denn mit den Kreis Jörk un den Kreis Keden to’n ne’en Landkreis Stood tohoopfaat worrn. 1. April 1885-1895: Adolf Goetze 1895-1917: Ulrich Dumrath 1917-30. September 1932: Franz Cornelsen De Gemenen von’n Kreis Stood (Stand 1. Dezember 1910): * 1924 Deel von de Gemeen Stood worrn ** 1926 Deel von de Gemeen Stood worrn Kreisen un Stadtkreisen in de ole prüüßsche Provinz Hannover (Stand 1905) Achem | Allefelle | Aschendörp | Auerk | Bentem | Bessenbrügge | Bleckede | Blomendal | Bremervöör | Borgdörp |
Ooldklooster (hoochdüütsch Altkloster) is en Oort in de Gemeen Buxthu in’n Landkreis Stood, Neddersassen. Vondaag is dat fröhere Dörp ganz mit de Stadt Buxthu tohoopwussen. To Ooldklooster höört von öllers ok de Hoff Brillenborg to. Ok de Hüüs in’n Ellerbrook hebbt to Ooldklooster höört. En lütten Deel von Ooldklooster, op’n Kloosterbarg, hett fröher to Eindörp höört. Ooldklooster liggt an de Eest op de Stoder Geest, nich wied von’n Rand hen na Moor un Masch. De Naveröörd sünd Buxthu in’n Noordoosten, Eindörp in’n Süüdoosten, Pippens un Heimbrook in’n Süden, Ottens un Obbens in’n Süüdwesten, Grundolendörp in’n Westen un Heendörp, Neeklooster un Heitmannshusen in’n Noordwesten. De Eddellüüd Gerlach un Henrik von Buxthu harrn keen Söhns hatt un wullen 1197 mit jemehr Besitt en Klooster stiften. Mit Verlööv von Bischop Rudolf von Veern is denn bi Ooldklooster en neet Benediktiner-Nunnenklooster anleggt worrn. Wohrschienlich 1285 is denn dicht bi dat Klooster von’n Bremer Arzbischop Gisbert vun Bronchorst en Stadt anleggt worrn. Disse Stadt hett later Buxthu heten. Eerst nadem 1286 dat Klooster an de Lüh na Bredenbeek ümtagen is, hett Bredenbeek Neeklooster heten un Ooldklooster hett sien hüdigen Naam kregen. Na’n Westfäälschen Freden 1648 in de Swedentied dröff dat Klooster nich mehr wiedermaken. De
Schölisch is en Dörp in de Gemeen Stood in’n Landkreis Stood, Neddersassen. Schölisch liggt an’n Rand von Geest, Masch un Moor na Keden hen. Dat Water ut dat Rebeed flütt in’n Noordoosten över den Hörn-Götzdörper Kanaal af un in’n Süüdwesten över de Haschenfleter Wettern. De Naveröörd sünd Götzdörp in’n Noorden, Snee in’n Noordoosten, Melau in’n Oosten, Stood in’n Süden, Hohenwedel in’n Süüdwesten un Stodermoor in’n Noordwesten. Schölisch dükert 1204 toeerst in de Oorkunnen op, as Hinnerk V. Wiepenkathen un Haddörp an dat Klooster St. Marien schenkt hett. Schölisch warrt dor as en Naveroord nöömt. In’n Eersten Weltkrieg sünd 23 Soldaten ut Mulsen fullen oder vermisst un in’n Tweten 39 Lüüd. De Oort hett vör 1852 to de Vaagdie Schölisch in dat Amt Wischhoben tohöört un is bi de Verwaltungs- un Justizreform an’n 1. Oktober 1852 in dat Königriek Hannover dör Verordnung von’n 28. September 1852 an dat Amt Stood kamen. In dat Amt Stood weer de Oort von 1852 bet 1859 un denn von 1859 bet 1885 in dat Amt Himmelpoorten. Dat Amt Himmelpoorten is 1885 denn in’n Kreis Stood opgahn un de 1932 tohoop mit de Kreise Jörk un Keden in’n ne’en, grötteren Kreis Stood. Schölisch is an’n 1.
Stodersand (hoochdüütsch Stadersand) is en Oort in de Gemeen Stood in’n Landkreis Stood, Neddersassen. Stodersand liggt direkt an de Münn von de Swing in de Elv. Fröher weer dat en Insel in de Elv. De Naveröörd sünd Bassenfleet in’n Süden, Melau in’n Süüdwesten, Brunshusen un Snee in’n Westen un Götzdörp un Bützfleet in’n Noordwesten. Op de anner Sied von de Elv liggt Scholenfleet un Haseldörp. An’n 1. November 1897 hett dat Lüchtfüür Stodersand sien Bedriev opnahmen. Dat harr en witt Blinkfüür op en Höögd von 18 m un en witt Fastfüür op 15,2 m Höögd. De Toorn weer alltohoop 20 m hoog. Dat Lüchtfüür hebbt se an’n 5. August 1959 utdaan. In dat Johr hebbt se en neet Lüchtfüür opstellt. Dat 21,9 m hoge Ünnerfüür steiht an de Münn von de Swing un dat 37,95 m hoge Bavenfüür bi dat Industrierebeed. Stodersand is noch bet 1924 en egen Gemeen bleven un is denn mit de Gemeen Stood tohoopleggt worrn. Stodersand is evangeelsch-luthersch präägt un höört to dat Kaspel von de Cosmae-Kark in Stood. Fröher hett de Oort to de Wilhadi-Kark in Stood tohöört. För de Kathoolschen is de Hillig-Geist-Kark in Stood tostännig. En Denkmaal för de Fullenen ut de twee
Reith is en Dörp in de Gemeen Brest in’n Landkreis Stood, Neddersassen. To Reith höört ok de Öörd Bredenbeek un Lüttjen Reith mit bi. De Oort liggt op de Stoder Geest. In’n Oosten von Reith liggt dat Naturschuulrebeed In’n Tadel. Dat Water ut dat Rebeed flütt över’n Reither Beek na de Bever hen af. De Naveröörd sünd Aasp in’n Noorden, Brest in’n Noordoosten, Doosthoff in’n Oosten, Kokerbeek un Wohlers in’n Süüdoosten, Winnerswohl in’n Süden, Fehrenbrook in’n Süüdwesten, Farm in’n Westen un Baast in’n Noordwesten. De Oort kummt 932 as Riade toeerst in de Oorkunnen vör. In’n Eersten Weltkrieg sünd twölv Soldaten ut Reith fullen oder vermisst un in’n Tweten 28 Lüüd. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Aasp in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Harsfeld in’n Kanton Hornborg. Vör 1885 weer dat Dörp in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. De Gemeen Reith weer von 1964 bet 1972 Deel von de Samtgemeen Bargst. 1972 is
Eenstellige Hööv betekent en Eenstelligen Hoff is en enkelte Buursteed in de Feldmark, de al von öllers her besteiht un to keen Dörp fast tohöört, Eenstellige Hööv, fröhere Gemeen in’n Kreis Stood, de bet 1938 bestahn hett, Eenstellige Hööv, Gemeen in’n olen Landkreis Bremervöör, vondaag Op de Hööv. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hogenmoor (hoochdüütsch Hohenmoor) is en Dörp in de Gemeen Kutenhult (Samtgemeen Freenbeek) in’n Landkreis Stood, Neddersassen. De Dörpstraat liggt direkt op de Grenz von’n Landkreis Stood un den Landkreis Rodenborg. De annere Stratensied höört as Öölmer-Hogenmoor to de Gemeen Öölm. De Oort liggt in en Moor op de Stoder Geest. Dör dat Moor löppt de Oost-Swing-Kanaal. Dat Water ut dat Rebeed flütt över’n Kanaal na de Oost oder na de Swing hen af. De Naveröörd sünd Öölmerheid, Willah un Vörhoorn in’n Noorden, Mulsen in’n Oosten, Eßel in’n Süüdoosten, Tinst in’n Süden, Heesdörp un Bremervöör in’n Süüdwesten un Öölm in’n Noordwesten. Hogenmoor is 1798 as Moorkolonie mit teihn Steden to 30 Morgen grünnt worrn. De Oort hett toeerst to de Gemeen Mulsen mit tohöört, weer denn aver en egen Gemeen bet dat in dat 20. Johrhunnert mit de Gemeen Kutenhult tohoopleggt worrn is. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Mulsen in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Mulsen in’n Kanton Bremervöör. Vör 1852 weer dat Dörp in de Böörd Mulsen binnen dat Amt Harsfeld. De Böörd
Hammohermoor (hoochdüütsch Hammahermoor) is en lütt Dörp in de Gemeen Engelschopp (Samtgemeen Olendörp-Himmelpoorten) in’n Landkreis Stood, Neddersassen. De Oort liggt in dat Moor an’n Rand von de Masch von de Oost hen na de Stoder Geest. Dat Water ut dat Rebeed flütt över’n Borgbeekkanaal af. De Naveröörd sünd Waterkroog in’n Noorden, Ritschermoor in’n Noordoosten, Groot-Steernbarg un Hammoh in’n Süüdoosten, Borg un Ossenpohl in’n Süüdwesten, dat Vörwark von Neeland in’n Westen un Engelschopp in’n Noordwesten. Hammohermoor is as Moorsiedlung grünnt worrn un weer bet in dat 20. Johrhunnert en egen Gemeen, bet dat denn mit de Gemeen Engelschopp tohoopleggt worrn is. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hammoh in’n Kanton Himmelpoorten höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Himmelpoorten in’n Kanton Himmelpoorten. Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn, de 1932 mit de Kreise Jörk un Keden to’n hüdigen Kreis Stood tohoopgahn is. In’n Eersten Weltkrieg is een Soldaat ut Hammohermoor fullen oder vermisst un in’n Tweten söss Lüüd. Hammohermoor is evangeelsch-luthersch
Ante Šarić (* 6. April 1984 in Split) is en kroaatsch Schachspeler. In' Juli 2003 wurr he in Rabac kroaatsch U19-Meester. För de kroaatsch Natschonalmannschap speel he van 2004 bit 2010 bi söben Mitropa-Cups. 2004, 2008 un 2009 wunn Kroatien dat Turnier, 2005 keem de Mannschap up den tweeten Platz un 2006 up Platz dree. Šarić kreeg individuelle Goldmedaillen 2004 för sien Ergevnis vun 6 ut 8 an dat veert Brett un 2007 för sien Ergevnis vun 5 ut 8 an dat eerste Brett. In de kroaatsch 1. Liga speelt he för Liburnija Rijeka, in de bosnisch Premijer liga för den ŠK Napredak Sarajevo. Mit Sarajevo wunn he to'n Bispeel 2007 an dat eerst Brett spelend de bosnische Mannschapsmeesterschap. In' August 2003 wurr he Internatschonaler Meester. Siet Januar 2007 drocht he den Titel Schachgrootmeesterr. De Normen dorför hett he all in 2006 schafft, un zwor bi dat Open in Open in Cannes in' Februar, bi en GM-Turnier in Bibinje in' Juni un bi en GM-Turnier in Rijeka in' November. Sien aktuelle Elo-Tall bedrocht 2523 (Stand: März 2012); sien bither hööchste Elo-Tall leeg bi 2528 in' Januar 2012. Ante Šarić. Mehr Biller, Videos oder Audiodateien to’t Thema gifft dat bi Wikimedia
Roger Livesey (* 25. Juni 1906 in Barry, Wales; † 4. Februar 1976 in Watford) weer en britisch Schauspeler. Roger Livesey stamm ut en Schauspeler-Familie un stunn all mit elf Johren up de Bühne. Lüttgere Filmrullen hett he all Anfang vun de 1920er Johren övernommen, weer aber dornah ganz överwiegend in't Theater aktiv. Af Midden vun de 1930er Johren weer he den fakener för dat Kino engageert. Den Hööchpunkt vun sien Filmkarriere stellt de Hööftrull in Leben und Sterben des Colonel Blimp dor. Ofschons disse Film ebenso as Irrtum im Jenseits, in de he ebenfalls de Hööftrull harr, bannig spoodriek weer, geev dat för hüm ansluutend blots noch Nebenrullen. Roger Livesey in de Internet Movie Database (engelsch) DNB-Katalog Personennaamdatei Kay Weniger: Das große Personenlexikon des Films. Berlin 2001, Band 5, S. 61
Rosalind Chao (Chao Jyalin - Chinees’sch Zhào Jiālín; * 23. September 1957 in Anaheim, Kalifornien) is en US-amerikaanische Schauspelersche vun chinees’scher Afstammen. De Schauspelersche is as Chao Jyalin in Kalifornien boren un hett sik, jüst so as vele annere asiaatsche Schauspelersches, en Künstlernaam toleggt, de sik westlich anhöörn deit. In de Apentlichkeit is se dorüm tomeist ünner den Naam Rosalind Chao ünnerwegens. Eersten Spood mit dat Schauspeel harr Chao Anfang vun de 1970er Johren as Soon-Lee Hahn in de Feernsehreeg M*A*S*H. Ok in den vun 1983 an produzeerten Aflegger After Mash hett se in eenige Folgen mitspeelt. In de Johren dorna weer seh vör allen in Feeernsehprodukschonen un Regen to sehn. Wiethen bekannt worrn is se ok dör ehr Rull as Keiko O’Brien in de Feernsehregen Star Trek: The Next Genertation un Star Trek: Deep Space Nine. In lüttere Nevenrullen weer se ok in verschedene Kinofilmen to sehn. To’n Bispeel speel se 1997 in Wim Wenders sien Film The End of Violence un 1998 in What Dreams May Come. In 2007 harr se en Hööftrull in den Film Nanking över de Massaker vun Nanking. Chao hett bit hüüt (Stand: März 2012) een Filmpries wunnen. Dat weer de Bronze Wrangler, den
Kamp (hoochdüütsch Campe) is en Deel von de Gemeen Stood in’n Landkreis Stood, Neddersassen. Kamp liggt twüschen de Binnenstadt von Stood in’n Noorden, Benedixland in’n Noordoosten, Hollern in’n Oosten un Ottenbeek in’n Süden. 1141 is op’n Kamp vör Stood mit dat Marienklooster en Benediktiner-Mönkklooster grünnt worrn, dat bet 1648 bestahn hett. In Kamp hett later ok de Stoder Salien stahn. Kamp is noch bet 1926 en egen Gemeen bleven un is denn mit de Gemeen Stood tohoopleggt worrn. Kamp is evangeelsch-luthersch präägt un höört bi dat Kaspel von de Wilhadi-Kark in de Binnenstadt von Stood. Von 1922 bet 1972 hett in Kamp de Camper Speeldeel bestahn, en plattdüütsche Theatergrupp, de in de Ümgegend temlich bekannt weer. 1934 sünd 16 Lüüd von de Camper Speeldeel doodbleven, as de Speeldeel to en Optridd in Veern ünnerwegens weer un de Bus von en Tog mit Adolf Hitler an Boord rammt worrn is. De nächste Bahnhoff is de Bahnhoff Stood an de Nedderelvbahn, de an’n Rand von de Stoder Binnenstadt liggt. Camp hett en egen Grundschool. C. H. Jansen: Statistisches Handbuch des Königreichs Hannover. 1824, Sied 110: http://books.google.de/books?id=tG0AAAAAcAAJ&pg=PA110 Friedrich W. Harseim, C. Schlüter: Statistisches Handbuch für das Königreich Hannover. 1848, Sied 139: http://books.google.de/books?id=eOI-AAAAcAAJ&pg=PA139 Die
Kamp betekent en afgrenzt Stück Land, Kamp, Deel von de Landschop Fræzlæt in Sleswig, Kamp, Oort in de Gemeen Will in’n Landkreis Horborg, Neddersassen, Kamp, Oort in de Gemeen Krummendiek in’n Landkreis Stood, Neddersassen, Kamp, Stadtdeel von de Stadt Stood in’n Landkreis Stood, Neddersassen, Kamp, Oort in de Gemeen Otterbarg in’n Landkreis Veern, Neddersassen, Kamp, Stadtdeel von de Stadt Kamp-Lintfort, Noordrhien-Westfalen, Kamp, Gemeen in Nedderöösterriek, Öösterriek, Kamp, Gemeen in Nedderöösterriek, Öösterriek, Kamp, Oort in de Gemeen Frantschach-Sankt Gertraud, Bezirk Wolfsberg, Kärnten, Öösterriek, Kamp-Bornhofen, Gemeen in’n Rhien-Lahn-Kreis, Rhienland-Palz, Kamp, Oort in de Gemeen Bugewitz in’n Landkreis Vörpommern-Griepswoold, Mekelborg-Vörpommern, Kamp, Oort in de Gemeen Reichshof in’n Oberbergschen Kreis, Noordrhien-Westfalen, Kamp, Oort in de Gemeen Nuth, Provinz Limborg, Nedderlannen, Klooster Kamp, Klooster in Kamp-Lintfort, Kamp, Oort in de Woiwodschop Westpommern, Polen, Kamp, eine Gröönanlaag in Bad Doberan, Kamp, Stroom in Öösterriek, de in de Donau münnt, (1965) Van de Kamp, en Asteroid, Kamp (* 1982), öösterriekschen Rapper. Kamp is de Familiennaam von Alexander Kamp (* 1993), däänschen Radrennfohrer, Alexandra Kamp (* 1966), düütsche Schauspelerin, Anna van der Kamp (* 1972), kanaadsche Rodererin, Erich Kamp (1938–1992), düütschen Politiker, Erich Müller-Kamp (1897–1980), düütschen Schriever, Översetter un Lektor, Guido van de Kamp (* 1964), nedderlandschen Footballspeler,
Dat Hemmoorium is en Tiedafsnidd in de Geologie, de von üm un bi 19,25 bet 15,5 Millionen Johr vör uns Tied reckt. Dat is Deel von dat Miozän un binnen dat Miozän von dat Langhium (vör 15,97-13,65 Ma) un dat Burdigalium (20,43-15,97 Ma). De Utdruck Hemmoorium warrt blots för de Sedimenten in Noorddüütschland un ümto bruukt (Noorddüütsch Tertiärbecken). De Naam kummt af von’n Oort Hemmoor. Dor hett dat en Kriedkuhl geven. De Schichten von dat Hemmoorium liggt över de Kried. Vör dat Hemmoorium keem dat Veerlannium (23,8-19,25 Ma) un achterna dat Reinbekium (15,5-12,25 Ma). Dat Hemmoorium warrt noch wieder ünnerdeelt in dat Oxlundium un dat Behrendorfium. Desülve Tied in Süüddüütschland un Middeleuropa (zentrale Paratethys) warrt in de Tiedafsneed Eggenburgium (20,8-18,3 Ma), Ottnangium (18,3-17 Ma), Karpatium (17-16 Ma) un Badenium (16-13,3 Ma) indeelt. De Sedimenten von dat Hemmoorium sünd vör allen Kalksandsteen, in de ok veel Schalen von Mollusken to finnen sünd. Noorddüütschland leeg to de Tied op’n Grund von en siede See. As Leidfossilien warrt de Sniggen Vaginella austriaca un Hinia subobesa ansehn. Af un to sünd ok de Hemmoorer Kugeln in de Sedimenten to finnen.